CELEX: 32013D0097
Language: et
Date: 2013-02-19 00:00:00
Title: 2013/97/EL: Komisjoni rakendusotsus, 19. veebruar 2013 , millega tehakse erand teatavatele liikmesriikidele statistika esitamise osas vastavalt Euroopa Parlamendi ja nõukogu määrusele (EÜ) nr 1338/2008 (rahvatervist ning töötervishoidu ja tööohutust käsitleva ühenduse statistika kohta) seoses Euroopa terviseuuringul põhineva statistikaga (teatavaks tehtud numbri C(2013) 784 all)  EMPs kohaldatav tekst

21.2.2013   
            
            
               ET
            
            
               Euroopa Liidu Teataja
            
            
               L 48/21
            
         KOMISJONI RAKENDUSOTSUS,
   19. veebruar 2013,
   millega tehakse erand teatavatele liikmesriikidele statistika esitamise osas vastavalt Euroopa Parlamendi ja nõukogu määrusele (EÜ) nr 1338/2008 (rahvatervist ning töötervishoidu ja tööohutust käsitleva ühenduse statistika kohta) seoses Euroopa terviseuuringul põhineva statistikaga
   (teatavaks tehtud numbri C(2013) 784 all)
   (Ainult hollandi-, inglis-, prantsus-, rootsi- ja saksakeelne tekst on autentsed)
   (EMPs kohaldatav tekst)
   (2013/97/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1338/2008 rahvatervist ning töötervishoidu ja tööohutust käsitleva ühenduse statistika kohta, (1) eriti selle artikli 9 lõiget 2,
   võttes arvesse Belgia Kuningriigi, Prantsuse Vabariigi, Madalmaade Kuningriigi, Rootsi Kuningriigi ning Suurbritannia ja Põhja-Iiri Ühendkuningriigi taotlusi
   ning arvestades järgmist:
   
               (1)
            
            
               Määruse (EÜ) nr 1338/2008 artikli 9 lõike 2 kohaselt võib komisjon liikmesriikidele kehtestada erandeid ja üleminekuperioode, mis tuginevad objektiivsetele kriteeriumidele.
            
         
               (2)
            
            
               Komisjonile esitatud teabe põhjal ilmneb, et liikmesriigid on taotlenud erandeid, kuna määruse (EÜ) nr 1338/2008 täielikuks järgimiseks tuleb riiklikke statistikasüsteeme oluliselt kohandada.
            
         
               (3)
            
            
               Kõnealused erandid tuleks nende taotluse alusel teha Belgiale, Prantsusmaale, Madalmaadele, Rootsile ja Ühendkuningriigile.
            
         
               (4)
            
            
               Käesoleva otsusega ettenähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lisas nimetatud liikmesriikidele tehakse lisas esitatud erandid.
   Artikkel 2
   Käesolev otsus on adresseeritud Belgia Kuningriigile, Prantsuse Vabariigile, Madalmaade Kuningriigile, Rootsi Kuningriigile ning Suurbritannia ja Põhja-Iiri Ühendkuningriigile.
   
      Brüssel, 19. veebruar 2013
      
         
            Komisjoni nimel
         
         
            komisjoni liige
         
         Algirdas ŠEMETA
      
   
   
      (1)  ELT L 354, 31.12.2008, lk 70.
   
      LISA
      
         Erandid komisjoni rakendatavast määrusest (EÜ) nr 1338/2008 seoses Euroopa terviseuuringul põhineva statistikaga
      
      Belgia, Prantsusmaa ja Madalmaad ei pea esitama järgmises tabelis esitatud näitajaid.
      
                  Belgia
               
               
                  
                              —
                           
                           
                              INTLANG (intervjuu keel);
                           
                        
                              —
                           
                           
                              PL4, PL5, PL7 füüsiliste ja sensoorsete puuete kohta;
                           
                        
                              —
                           
                           
                              MH1a kuni MH1h vaimse tervise kohta;
                           
                        
                              —
                           
                           
                              AM3 ja AM5 ambulatoorse ravi kohta;
                           
                        
                              —
                           
                           
                              PA4 preventsiooni kohta;
                           
                        
                              —
                           
                           
                              UN1a kuni UN2d rahuldamata vajaduste kohta.
                           
                        
            
                  Prantsusmaa
               
               
                  
                              —
                           
                           
                              AL1 kuni AL6 alkoholi tarvitamise kohta;
                           
                        
                              —
                           
                           
                              IC1 kuni IC3 mitteametliku hoolduse kohta.
                           
                        
            
                  Madalmaad
               
               
                  
                              —
                           
                           
                              PL5 ja PL6 füüsiliste ja sensoorsete puuete kohta;
                           
                        
                              —
                           
                           
                              MH1a kuni MH1h vaimse tervise kohta;
                           
                        
                              —
                           
                           
                              PE1 kuni PE8 füüsilise tegevuse kohta;
                           
                        
                              —
                           
                           
                              AL1 kuni AL6 alkoholi tarvitamise kohta;
                           
                        
            Rootsi ja Ühendkuningriik: Rootsi ja Ühendkuningriigi puhul on vaadeldavaks üldkogumiks vähemalt 16-aastased kõnealuste liikmesriikide territooriumil andmete kogumise ajal eraldi leibkonnana elavad üksikisikud.